Sportsklubben Hardy

Sportsklubben Hardy (stiftet 10. oktober 1915) er et norsk idrettslag fra Bergen. De spilte i blå overdeler med røde detaljer og hvite bukser, og hadde hvite reservedrakter.

Klubben var i en periode på 1930-tallet Bergens beste fotballag. De vant for første gang kretsserien i Bergen i 1933. I 1935 kom laget helt til semifinalen i norgesmesterskapet, der de møtte Fredrikstad. Kampen ble spilt på Brann Stadion, og hele 17 000 tilskuere så Fredrikstad vinne 3-0.

Klubben hadde også to spillere på Bronselaget i 1936, Odd Frantzen og Magdalon Monsen. Hadde i løpet av 1936 fire spillere på det norske landslaget: Magdalon Monsen, Odd Frantzen, Birger Pedersen og Godfred Bysheim.

Tapte våren 1939 semifinalen i Norgesserien (forløperen til dagens seriesystem). Vant den regionale avdelingen av Norgesserien i 1939/40, men pga. krigen ble sluttspillet avlyst.

Opprinnelig hadde klubben tilhold på Nygård, men flyttet på slutten av 1960-tallet til Mannsverk da rekrutteringen på Nygårdshøyden forsvant. Etter flyttingen til Mannsverk fikk klubben igjen et oppsving, spesielt i aldersbestemt fotball. På 1980-tallet gikk det imidlertid nedover igjen og aktiviteten i Hardy forsvant gradvis. Etter 1995-sesongen trakk klubben laget fra seriesystemet.

I 2012 stilte Hardy lag i serien for sjumannslag i Hordaland Fotballkrets. Klubben vant avdelingen sin uten poengtap. Hardy deltok også i sjuerserien i 2013, og i 2014 hadde klubben oldboyslag. Etter 2015 har ikke klubben hatt noe lag i seriesystemet.

Logoen er rekonstruert ut fra bilder i boken "Sportsklubben Hardy 50 år : 1915 – 10. oktober – 1965"

Referanser 

Fotballag i Bergen
Fotballag etablert i 1915

lt:Hardy Tertnes